สุเชาว์ นุชนุ่ม

สิบเอก สุเชาว์ นุชนุ่ม (ชื่อเล่น: กบ; 17 พฤษภาคม พ.ศ. 2526 — ) เป็นนักฟุตบอลชาวไทยเล่นในตำแหน่งกองกลาง ปัจจุบันลงเล่นให้กับพลังกาญจน์ ในไทยลีก 2 เขาเคยเล่นให้กับทีมชาติไทยรุ่นอายุไม่เกิน 23 ปีในการแข่งขันซีเกมส์ 2548 สุเชาว์เป็นผู้เล่นชาวไทยคนแรกที่ได้เล่นในลีกาซาตูของประเทศอินโดนีเซีย 

**ประวัติและชีวิตส่วนตัว**
สุเชาว์ นุชนุ่ม เกิดวันที่ 17 พฤษภาคม พ.ศ. 2526 ที่อำเภอไทรโยค จังหวัดกาญจนบุรี เป็นบุตรคนที่สองจากทั้งหมดสี่คนของของนายเชี่ยว และนางถวิล นุชนุ่ม จบการศึกษาในระดับชั้นประถมจากโรงเรียนบ้านท่าเสา และจบชั้นมัธยมศึกษาปีที่ 3 จากโรงเรียนไทรโยคน้อยวิทยา จากนั้นได้ศึกษาต่อจนจบระดับชั้นปวช. จากวิทยาลัยเทคนิคกาญจนบุรี และศึกษาต่อในระดับอุดมศึกษาที่มหาวิทยาลัยกรุงเทพธนบุรี
สุเชาว์ เกือบเสียชีวิตจากเหตุการณ์ถูกลอบสังหารเมื่อวันที่ 23 ตุลาคม พ.ศ. 2552 เวลา 00.30 น. ที่ห้องพักของตนเองในซอยงามวงศ์วาน 9 โดยคนร้ายได้เข้ามาทุบกระจกรถฮอนด้า ซีอาร์-วี ของสุเชาว์ที่จอดไว้จนกระจกแตก และขณะที่สุเชาว์วิ่งออกมาดู คนร้ายได้ยิงอีก 7 นัดซ้อน แต่เขาหลบได้ทันจึงรอด หลังเกิดเหตุ สุเชาว์ได้แจ้งความที่สถานีตำรวจภูธรลาดโตนด จังหวัดนนทบุรี
สุเชาว์ได้สมรสกับอุทุมพร กสิกรรม ในวันที่ 18 กุมภาพันธ์ พ.ศ. 2553 มีบุตรสาวชื่อ พรชนก นุชนุ่ม และบุตรชายชื่อ ชยพล นุชนุ่ม

**สโมสร**
สุเชาว์ ได้เริ่มเล่นฟุตบอลอาชีพให้กับทีโอที โดยการชักชวนของพงษ์พันธุ์ วงศ์สุวรรณ ต่อมาในเดือนพฤศจิกายน พ.ศ. 2552 สุเชาว์ได้เซ็นสัญญาย้ายไปร่วมทีมเปอร์ซิบ บันดุง ในลีกอินโดนีเซียด้วยสัญญายืมตัวเป็นเวลา 4 เดือน หลังจากหมดสัญญายืมตัวแล้ว สุเชาว์ได้ย้ายมาร่วมทีมบุรีรัมย์ ยูไนเต็ด ในฤดูกาล 2553

**บุรีรัมย์ ยูไนเต็ด**

**ฤดูกาล 2562**
ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร สุเชาว์ลงเล่นเป็นตัวจริงในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ 18 กันยายน พ.ศ. 2562 ช้าง เอฟเอคัพ รอบรองชนะเลิศ ที่สนามกีฬาเฉลิมพระเกียรติ 72 พรรษา (มีนบุรี) สุเชาว์ได้กลับมาลงเล่นให้กับสโมสรในรอบ 4 เดือน ในนัดที่บุรีรัมย์พ่ายแพ้ต่อ ราชบุรี มิตรผล 1–2 ยุติเส้นทางใน ช้าง เอฟเอคัพ เพียงเท่านี้ ต่อมาในวันที่ 28 กันยายน พ.ศ. 2562 โตโยต้า ลีกคัพ รอบชิงชนะเลิศ บุรีรัมย์พบกับ พีที ประจวบ ที่เอสซีจีสเตเดียมในจังหวัดนนทบุรี สุเชาว์ลงเล่นเป็นตัวสำรองแทน นฤบดินทร์ วีรวัฒโนดม ผลจบลงด้วยการเสมอ 1–1 ในเวลา 120 นาที ต้องตัดสินด้วยการยิงลูกโทษ สุเชาว์ เป็นคนยิงคนที่ 5 และเขาก็ยิงเข้าไปได้ แต่สุดท้าย บุรีรัมย์พ่ายแพ้ประจวบในช่วงลูกโทษ 7–8 ผลประตูรวม 8–9 พลาดโอกาสคว้าแชมป์ โตโยต้า ลีกคัพ อย่างน่าเสียดาย
ในวันที่ 26 พฤศจิกายน พ.ศ. 2562 สุเชาว์ ได้โพสต์อำลาสโมสรบนเฟซบุ๊ก เป็นการยุติการลงเล่นตลอด 10 ปีให้กับบุรีรัมย์ ยูไนเต็ด

**ทีมชาติ**
สุเชาว์เป็นหนึ่งในนักฟุตบอลที่นำทีมชาติไทยรุ่นอายุไม่เกิน 23 ปี ชนะเลิศการแข่งขันฟุตบอลซีเกมส์ ครั้งที่ 23 ทำให้เขาได้รับรางวัลนักเตะชายยอดเยี่ยมในงานสยามกีฬา อวอร์ด 2549

**การทำประตูในนามทีมชาติ**

**นอกวงการฟุตบอล**
สุเชาว์เคยชกมวยไทย รุ่น 31 กิโลกรัม โดยเป็นนักมวยค่าตัวเงินหมื่น ในชื่อ "กบน้อย ส.สกุลภัณฑ์" ก่อนจะเลิกชกมวยเมื่ออยู่ชั้นมัธยมศึกษาปีที่ 3 นอกจากด้านกีฬาแล้ว เขาเคยรับราชการทหารสังกัดกรมเทคโนโลยีสารสนเทศและอวกาศกลาโหม และได้รับแต่งตั้งยศเป็นสิบตรี สังกัดกระทรวงกลาโหม ร่วมกับนักฟุตบอลอีก 8 คน

**เกียรติประวัติ**

**สโมสร**
ทีโอที- ไทยลีกดิวิชัน 1 (1): 2546- โปรวินเชียลลีก (1): 2549
บุรีรัมย์ ยูไนเต็ด- ไทยลีก (6): 2554, 2556, 2557, 2558, 2560, 2561- ไทยเอฟเอคัพ (4): 2554, 2555, 2556, 2558- ไทยลีกคัพ (5): 2554, 2555, 2556, 2558, 2559- ไทยแลนด์แชมเปียนส์คัพ (1): 2562- โตโยต้า พรีเมียร์คัพ (3): 2555, 2557, 2559- ถ้วยพระราชทาน ก. (4): 2556, 2557, 2558, 2559- แม่โขงคลับแชมเปียนชิพ (1): 2558
เมืองกาญจน์ ยูไนเต็ด- ไทยลีก 3 รองชนะเลิศ (1): 2563–64

**ทีมชาติ**
ไทย U-23- ซีเกมส์ ไฟล์:Med 1.png เหรียญทอง (1); 2548
ไทย- คิงส์คัพ (2): 2549, 2550- ทีแอนด์ทีคัพ (1): 2551

**รางวัลส่วนตัว**
 ผู้เล่นยอดเยี่ยมประจำเดือนของไทยลีก (1): ตุลาคม 2557- ผู้เล่นยอดเยี่ยมประจำปีของไทยลีก (1): 2557

**อ้างอิง**
  Football : Suchao Nutnum - Footballdatabase

**แหล่งข้อมูลอื่น**
  ประวัติ สุเชาว์ นุชนุ่ม จาก มติชน คอลัมน์ รู้ไปโม้ด-  เว็บบอร์ดสนับสนุนสุเชาว์ date=2007-02-22 -  สุเชาว์คลับ date=2007-03-14 -   เว็บไซต์สุเชาว์ date=2010-02-03 
หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดกาญจนบุรี
หมวดหมู่:ผู้เล่นสโมสรฟุตบอลทีโอที
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นเปอร์ซิบบันดุง
หมวดหมู่:ผู้เล่นสโมสรฟุตบอลเมืองกาญจน์ ยูไนเต็ด
หมวดหมู่:ผู้เล่นสโมสรฟุตบอลกาญจนบุรี ซิตี้
หมวดหมู่:ผู้เล่นสโมสรฟุตบอลพลังกาญจน์
หมวดหมู่:ทหารบกชาวไทย
หมวดหมู่:บุคคลจากอำเภอไทรโยค
หมวดหมู่:บุคคลจากมหาวิทยาลัยกรุงเทพธนบุรี
หมวดหมู่:นักมวยไทยชาวไทย
หมวดหมู่:ผู้เล่นในไทยลีก
หมวดหมู่:ผู้เล่นในลีกาซาตู
หมวดหมู่:ผู้รอดชีวิตจากการลอบสังหาร
หมวดหมู่:นักฟุตบอลชายชาวไทยที่ค้าแข้งในต่างประเทศ